Nikumaroro var ubebodd da Earhart forsvant, og ligger omtrent 480 kilometer fra Howlandøya, der duoen skulle fylle bensin.
TIGHAR sender i år rundt 20 forskere fra Hawaii, som i ti dager skal undersøke både øya og revet vest for øya. De skal ha med seg sonarer, lik de som fant Air France-flyet som styrtet i Atlanterhavet i 2009.
Grunnen til at de leter på dette stedet er ting som har blitt funnet på øya, som en krukke med ansiktskrem, hælen på en kvinnesko og en bit Plexiglass.
Skjeletter av fugler, som tilsynelatende har blitt tilberedt over et bål, og rykter blant de som først bosatte seg på Nikumaroro etter 1937, har bidratt til denne teorien.
Ryktene var blant annet at de som bosatte seg der brukte deler av flyet til å bygge egne boliger på øya.
Det har også blitt funnet skjeletter på øya, som har blitt DNA-testet, men disse prøvene har ikke gitt noen klare svar.